...ી જ થવું જોઈએ."

"એ માટે અમારે કોઈ સરકારી મદદ અને હસ્તક્ષેપની જરૂર નથી. સરકારે જો આમાં કોઈ મનમાની કરી તો અમે ન્યાયાલય પણ જઈ શકીએ છીએ."

રામાલય ટ્રસ્ટનો દાવો પણ શ્રીરામજન્મભૂમિ ન્યાસ જેવો છે. બંનેનું કહેવું છે કે તેમને મંદિરનિર્માણની જવાબદાર સોંપવામાં આવે અને નવું ટ્રસ્ટ બનાવાની જરૂર નથી.

રામાલય ટ્રસ્ટનો તર્ક છે કે તેની રચના બાબરી મસ્જિદ પડ્યા બાદ થઈ છે અને તેની અગાઉ બનેલાં ટ્રસ્ટ ગેરદાયદે છે.

જ્યારે વીએચપી અને શ્રીરામજન્મભૂમિ ન્યાસનું કહેવું છે કે મંદિરનિર્માણ માટે તેઓએ કાનૂની લડાઈ લડી છે, માટ... બાકીનો લેખ લખો:
ંપી દે એવું લાગતું નથી.

વિહિપના પ્રવક્તા શરદ શર્મા કહે છે કે કેન્દ્ર સરકાર તેમના કામની ઉપેક્ષા ન કરી શકે.

શરદ શર્મા કહે છે, "અમે વર્ષોથી મંદિરનિર્માણનાં કાર્યોમાં લાગેલા છીએ, અમારા સંગઠને આંદોલનનું નેતૃત્વ પણ કર્યું છે."

"દેશ-વિદેશના તમામ હિંદુઓનું અમને સમર્થન અને સહયોગ મળેલો છે. અમને એ વિશ્વાસ છે કે વડા પ્રધાન મોદી અમારી સલાહ જરૂર લેશે."

મંદિરનિર્માણ માટે બનનારા ટ્રસ્ટ મામલેના વિવાદ સમયે બે મહંતો વચ્ચેની વાતચીતની એક ઑડિયો ક્લિપ વાઇરલ થતા આગમાં ઘી હોમાયું છે.

અયોધ્યામાં સંત સમુદાયો વચ્ચે પ્રસારિત થઈ રહેલી એક ઑડિયો ક્લિપમાં રામમંદિર આંદોલનમાં સક્રિય રહેલા વિહિપ નેતા અને ભાજપના પૂર્વ સાસંદ રામવિલાસ વેદાંતી કહી રહ્યા છે કે તેઓ મંદિર ટ્રસ્ટના પ્રમુખ બનવા માગે છે.

બીબીસીએ આ ઑડિયો ક્લિપની પુષ્ટિ નથી કરી, પંરતુ આ ક્લિપે અયોધ્યાના સંતોમાં ઘણી હલચલ મચાવી દીધી છે.

આ ઑડિયો ક્લિપ કથિત રીતે રામવિલાસ વેદાંતી અને તપસ્વી છાવણીના પ્રમુખ મહંત પરમહંસદાસ વચ્ચેની વાતચીતની છે.

આ ઑડિયો ક્લિપમાં મહંત પરમહંસદાસ કથિત રૂપે રામજન્મભૂમિ ન્યાસના પ્રમુખ મહંત નૃત્યગોપાલ દાસ માટે અશોભનીય શબ્દોનો ઉપયોગ કરી રહ્યા છે અને તેનાથી નારાજ થઈને નૃત્યગોપાલદાસના સમર્થક સાધુઓએ તેમના ઘર પર હુમલો કર્યો હતો.

નૃત્યગોપાલદાસ ટ્રસ્ટમાં ઉત્તર પ્રદેશના મુખ્ય મંત્રી યોગી આદિત્યનાથને સામેલ કરવાની માગ પણ કરી ચૂક્યા છે.

વળી અખાડા પરિષદના અધ્યક્ષ મહંત નરેન્દ્રગિરિ પણ આ વાતને સમર્થન આપી ચૂક્યા છે.

જ્યારે આ ઑડિયો ક્લિપમાં રામવિલાસ વેદાંતી અને પરમહંસદાસ યોગી આદિત્યનાથને સામેલ કરવા માટે એટલા માટે વિરોધ કરતાં સંભળાઈ રહ્યા છે, કેમ કે તેઓ રામાનંદ સંપ્રદાયમાંથી નહીં પણ નાથ સંપ્રદાયમાંથી આવે છે.

જોકે, રામવિલાસ વેદાંતી આ વાતચીતથી સ્પષ્ટ ઇન્કાર કરે છે જ્યારે પરમહંસદાસ આ મુદ્દે હજુ પણ કંઈ બોલી નથી રહ્યા.

પરંતુ મહંત નૃત્યગોપાલદાસ ઉપર પરમહંસદાસ કેટલાક ગંભીર આરોપ લગાવી રહ્યા છે.

અયોધ્યામાં વર્ષોથી મંદિર આંદોલનને નજીકથી નિહાળનારા સ્થાનિક પત્રકાર મહેન્દ્ર ત્રિપાઠી કહે છે, "સુપ્રીમ કોર્ટે હિંદુઓ અને મુસલમાનો વચ્ચેના વિવાદને ભલે ખતમ કરવાની કોશિશ કરી છે પરંતુ હવે અયોધ્યામાં સાધુ-સંતો વચ્ચ વિવાદ અને ટકરાવ વધી જશે."

"આ વાતની શક્યતા પહેલાથી જ હતી કે ટ્ર્સ્ટનો ભાગ બનવા માટે હિંદુવાદી સંગઠનો વચ્ચે અંદરોઅંદર ટકરાવ થશે."

"પરંતુ હવે જે રીતે સ્ટિંગ ઑપરેશન અને એકબીજા પર શાબ્દિક...